**szeptember 9.,10,11,12 csütörtök-vasárnap**

**19.30-22.00**

**1031 Nánási út 47-49 (Nánási udvar, Római parti piac területe)**

**Mozimaraton**

Nyárutó, Négy film, négy este.

A vetítések előtt Kurucz Éva újságíró beszélget a filmek alkotóival, szereplőivel

**szeptember 9**. **19.30**. Van valami furcsa és megmagyarázhatatlan

vendég: Makranczi Zalán

Reisz Gábor filmje fiatalokról, életérzésekről, hangulatokról és Budapestről, ami semmiképpen sem az, amit a dizájnos útikönyvek, vagy esetleg a hazai filmek látképei festenek a városról. Lötyögés a pesti éjszakában, ami bennfentes és/vagy unalmas is lehetne, de messze nem az, és számos külföldi fesztiváldíj igazolja, hogy nem kell pesti fiatalnak lenni ahhoz, hogy valaki értékelni tudja Reisz Gábor munkáját

A film 16 éven aluliaknak nem ajánlott!

**szeptember 10. 19.30 Tiszta szívvel**

**vendég: Till Attila**

Akció-vígjáték egy kerekes székes bandáról, ahol két mozgássérült fiatal közeli barátságot köt egy vagány kerekes székes bérgyilkossal.

Till Attila több fesztivál- díjas filmje

A film 16 éven aluliaknak nem ajánlott!

**szeptember 11 19.30.Parkoló**

**vendég: Lengyel ferenc**

A pesti bérházak rengetegében, egy üres foghíjtelken áll a Parkoló. A Parkoló ura Légiós (Lengyel Ferenc), aki egy sajátos kis birodalmat hozott létre a tűzfalak tövében. Télen-nyáron itt él a lakókocsijában, és csak egyetlen cél vezérli: nem akarja, hogy a külvilág káosza betörjön az általa kialakított nyugalom szigetére. Az egyetlen helyre, ahol otthon érzi magát.

Egy nap azonban olyan vendég érkezik, akinek feltűnése alapjaiban változtatja meg Légiós és a hely addig megszokott életét. Imre ( Szervét Tibor), a gazdag üzletember 1968-as Ford Mustangjának keres biztonságos parkolóhelyet.

A film 16 éven aluliaknak nem ajánlott!

**szeptember 12 Liza, a rókatündér**

**vendég: Reviczky Gábor**

Liza (Balsai Móni) a csinos, ám szerény ápolónő tizenkét éve gondoskodik a japán nagykövet özvegyéről. Egyhangú élete megváltozik, amikor születésnapi kimenőt kap. Elhatározza, hogy megtalálja élete szerelmét, ám a dolgok rendre balul sülnek el. Liza a japán slágerénekes, Tomy Tani szellemének segítségével arra a következtetésre jut, hogy ő a japán mesék elátkozott rókatündére. Miközben Liza megpróbálja legyőzni az átkot és megtalálni az igazit, a zsaruk, különösen Zoltán Zászlós (Bede Fazekas Szabolcs) érdeklődését is felkelti.

A film 12 éven aluliaknak nem ajánlott

A meghívott vendégek, színházi elfoglaltságuk, vagy  forgatások miatt változhatnak.